Notă informativă
la proiectul de decizie 
Cu privire la instituirea comisiei de disciplină pentru cercetarea abaterilor disciplinare comise de funcționarii publici de conducere, conducători al subdiviziunilor subordonate Consiliului raional

1. Denumirea autorului şi după caz, a participanţilor la elaborarea proiectului 
Proiectul a fost elaborat de către specialistul principal, Aparatul președintelui raionului Ștefan Vodă.

2. Condiţiile ce au impus elaborarea proiectului de act normativ şi finalităţile urmărite  
 	În conformitate cu prevederile art. 59 al. (1) al Legii nr. 158/2008 cu privire la funcția publică și statutul funcționarului public:
(1) Sancţiunea disciplinară se aplică de către persoana/organul care are competenţa legală de numire în funcţie. 
Conform Regulamentului cu privire la comisia de disciplină, aprobat prin HG nr. 201 din 11.03.2009 privind punerea în aplicare a prevederilor legii nr. 158 din 04.07.2008 cu privire la funcția publică și statutul funcționarului public (anexa 7), se stabilește:
- pct. 2 - Comisia de disciplină este o structură deliberativă, fără personalitate juridică, independentă în exercitarea atribuţiilor ce îi revin, care are competenţa de a asigura cercetarea, atunci cînd este sesizată, a faptelor funcţionarilor publici considerate ca abateri disciplinare şi de a propune sancţiunea disciplinară aplicabilă sau clasarea cauzei, după caz.
- pct. 4 - Comisia de disciplină se constituie prin actul administrativ al conducătorului autorităţii publice. Conducătorul autorității publice asigură condițiile necesare pentru buna funcționare a comisiei de disciplină.
- pct. 7 - Comisia de disciplină este compusă din 5 membri, inclusiv un preşedinte şi un secretar.
- pct. 9 - Președintele comisiei de disciplină nu poate fi conducătorul autorității publice.
În cazul autorităților publice locale, președintele comisiei de disciplină este un funcționar public de conducere, de regulă secretarul consiliului raional/municipal sau secretarul consiliului local.
Secretarul comisiei de disciplină este un funcționar public din cadrul subdiviziunii responsabile de asigurarea juridică a activității autorității publice, reprezentarea autorității în instanțele de judecată și respectarea uniformă a legislației.
- pct. 10 - În componenţa comisiei de disciplină se include, în mod obligatoriu, un reprezentant al organului sindical din autoritatea publică respectivă. În cazul în care în autoritatea publică respectivă nu este constituit organul sindical, în componenţa comisiei de disciplină se include un reprezentant desemnat prin votul majorităţii funcţionarilor publici. (este necesar convocarea șefilor de direcții pentru desemnarea persoanei în cauză)
- pct. 11 - În componența comisiei de disciplină se desemnează cel puțin 3 membri supleanți, cu statut de funcționar public.
- pct. 14 - Membrii şi membrii supleanţi ai comisiei de disciplină sînt, de regulă, funcţionari publici ai autorităţii publice în care se constituie comisia de disciplină. În calitate de membri şi membri supleanţi ai comisiei de disciplină pot fi desemnaţi şi consilieri ai consiliului local respectiv.

3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene 
Proiectul nu are ca scop armonizarea legislaţiei naţionale cu legislaţia Uniunii Europene. 

4. Principalele prevederi ale proiectului şi evidenţierea elementelor noi 
1. Se instituie comisia de disciplină pentru cercetarea abaterilor disciplinare comise de funcționarii publici de conducere, conducători al subdiviziunilor subordonate Consiliului raional (în continuare comisie), în următoarea componență:
Președinte: 
Secretar: 
Membrii: 
                
Membrii supleanți: 
                                
2. Comisia își va desfășura activitatea în strictă conformitate cu Regulamentul cu privire la comisia de disciplină, aprobat prin Hotărârea Guvernului nr. 201 din 11.03.2009 (anexa nr. 7).
3. Se stabilește că în cazul eliberării membrilor Comisiei din funcțiile deținute, funcțiile lor în cadrul Comisiei vor fi exercitate de către persoanele nou desemnate în aceste funcții fără a fi emisă o nouă decizie.

5. Fundamentarea economico-financiară 
Implementarea proiectului nu necesită mijloace financiare suplimentare din bugetul raional. 

6. Avizarea şi consultarea publică a proiectului 
În scopul respectării prevederilor Legii nr. 239/2008 privind transparența în procesul decizional, pe pagina web . www.stefan-voda.md, secțiunea – Transparența decizională, a fost asigurată plasarea: - anunțului privind inițiativa de elaborare a proiectului de decizie menționat. 






























